જે સેલ કંપનીઓ પકડાઈ છે તેમાથી 60 ટકા કંપનીઓ તો ફકત કાગળ પર છે અને તેની ઓફિસ જ નથી. કંપનીઓના રજિસ્ટ્રેશન વખતે જે ઓફિસનું સરનામું અપાયું છે ત્યાં બીજી કંપનીઓની ઓફિસ છે, અથવા તો એક જ સરનામે અનેક કંપનીઓનું રજિસ્ટ્રેશન કરાવેલ છે. તપાસમાં એ પણ બહાર આવ્યું છે કે આ સરનામે કોઈ કંપનીની ઓફિસ જ નથી. નાણાં મંત્રાલયે આવી શેલ કંપનીઓ બાબતે ખૂબ ગંભીરતાથી તપાસ શરૂ કરવાના આદેશ આપી દીધાં છે. શેલ કંપનીઓના ડિરેક્ટરોની પૂછપરછ શરૂ કરાઈ છે. નોટિસ મોકલાઈ છે. હવે ફાઈનાન્સિયલ ઈન્ટેલિજન્સ અને આવકવેરા વિભાગના ડિરેક્ટરો પૂછપરછ કરશે કે આવી કંપનીઓ ઉભી કરવા પાછળ કોનો હાથ છે. જાહેર જનતાના કેટલા પૈસાનું રોકાણ છે, આવી કંપનીઓના નાણાકીય વ્યવહારો વગેરેની ઉંડી તપાસ થશે તો ખૂબ મોટા તથ્યો બહાર આવશે. ખૂબ મોટું કૌભાંડ પકડાશે. કેટલીય કંપનીઓના ડિરેક્ટરોની ચાલબાજી પકડાશે. ડિરેકટરો સ્ટોક માર્કેટમાં આઈપીઓ લાવીને તે પૈસા ઓળવી ગયાં છે. પણ કોણ તપાસ કરે… રોકાણકારોના હજારો કરોડો રૂપિયા સ્વાહા થઈ ગયાં છે.